CELEX: 62010CN0351
Language: el
Date: 2010-07-12 00:00:00
Title: Υπόθεση C-351/10: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 12 Ιουλίου 2010 — Zollamt Linz Wels

9.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/10
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 12 Ιουλίου 2010 — Zollamt Linz Wels
   (Υπόθεση C-351/10)
   ()
   2010/C 274/14
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Εφεσείον: Zollamt Linz Wels
   
      Εφεσίβλητο: Unabhängiger Finanzsenat Außenstelle Salzburg
   
      Συμμετέχουσα στη διαδικασία: LAKI D.O.O.E.L.
   
      Προδικαστικά ερωτήματα
   
   
               1)
            
            
               Έχει το άρθρο 558, παράγραφος 1, σε συνδυασμό με το άρθρο 555, παράγραφος 1, στοιχείο γ', του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού 2913/92 (στο εξής: κανονισμός εφαρμογής του ΚΤΚ) (1), όπως τροποποιήθηκε με τον κανονισμό (ΕΚ) 993/2001 της Επιτροπής, της 4ης Μαΐου 2001, την έννοια ότι αθέμιτη χρήση μέσου μεταφοράς στην εσωτερική κυκλοφορία υφίσταται ήδη κατά τη φόρτωση του μέσου και την έναρξη της μεταφοράς, εάν για το επαγγελματικής χρήσεως όχημα χορηγήθηκε άδεια για την εσωτερική κυκλοφορία μεταξύ δύο κρατών μελών και η φόρτωση του μέσου πραγματοποιείται σε ένα εκ των δύο κρατών μελών, πλην όμως ο τόπος προορισμού (προβλεπόμενος τόπος εκφορτώσεως) βρίσκεται σε κράτος μέλος διαφορετικό από τα δύο αυτά κράτη μέλη και για το εν λόγω κράτος μέλος δεν έχει χορηγηθεί άδεια;
            
         
               2)
            
            
               Έχει, εφόσον η απάντηση στο πρώτο ερώτημα είναι καταφατική, το άρθρο 204, παράγραφος 1, στοιχείο α', σε συνδυασμό με το άρθρο 215 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (στο εξής: ΚΤΚ) (2) την έννοια ότι, στην περίπτωση αυτή, η τελωνειακή οφειλή γεννάται στο κράτος μέλος της φορτώσεως του μέσου μεταφοράς και το κράτος αυτό είναι αρμόδιο για την είσπραξη των εισαγωγικών δασμών, μολονότι κατά την εκφόρτωση και μόνον διαπιστώνεται ότι η μεταφορά πραγματοποιήθηκε σε κράτος μέλος για το οποίο δεν υφίσταται άδεια για την εσωτερική κυκλοφορία;
            
         
               3)
            
            
               Περαιτέρω, εφόσον η απάντηση στο πρώτο ερώτημα είναι καταφατική, έχει το άρθρο 61 της οδηγίας 2006/112/ΕΚ του Συμβουλίου, της 28ης Νοεμβρίου 2006 (3), σχετικά με το κοινό σύστημα φόρου προστιθέμενης αξίας, την έννοια ότι, στο πλαίσιο των ανωτέρω εκτεθέντων πραγματικών περιστατικών, η εισαγωγή πραγματοποιείται στο κράτος μέλος της φορτώσεως του μέσου μεταφοράς και το κράτος μέλος αυτό είναι αρμόδιο για την είσπραξη του φόρου προστιθέμενης αξίας κατά την εισαγωγή, μολονότι κατά την εκφόρτωση και μόνον διαπιστώνεται ότι η μεταφορά πραγματοποιήθηκε σε κράτος μέλος, για το οποίο δεν υφίσταται άδεια για την εσωτερική κυκλοφορία;
            
         
      (1)  ΕΕ L 253 της 11.10.1993, σ. 1.
   
      (2)  ΕΕ L 302 της 19.10.1992, σ. 1.
   
      (3)  EE L 347της 11.12.2006, σ. 1.